cyanic-selkie/wikianc huggingface dataset:
Vətəndaşlıq hüququ
Vətəndaşlığın əldə olunması
Azərbaycan Respublikası vətəndaşlığına mənsubiyyət aşağıdakı qaydada müəyyənləşdirilmişdir: Vətəndaşlıq haqqında qanun qüvvəyə mindiyi günə kimi Azərbaycan Respublikasıvətəndaşlığında olmuş şəxslər, 1992-ci il yanvarın 1-dək Azərbaycan Respubikasının və ya başqa dövlətin vətəndaşı olmayan, lakin Azərbaycanda yaşayış yeri üzrə qeydiyyatda olan şəxslər, 1988-ci il yanvarın 1-dən 1992-ci il yanvarın 1-dək Azərbaycan ərazisində məskunlaşmış qaçqınlar və vətəndaşlıq haqqında qanuna müvafiq surətdə Azərbaycan Respublikası vətəndaşlığını əldə etmiş şəxslər. 1988-ci ildən etibarən Azərbaycana pənah gətirmiş qaçqınlar tərk etdikləri dövlətlərə qayıtmaq hüququna malikdirlər. Həmin şəxslərə məcburi köçkünlər üçün nəzərdə tutulmuş güzəştlər şamil edilir. Vətəndaşlıq haqqında qanunun 12-ci maddəsində göstərilir ki, vətəndaşlığı olmayan şəxslərin Azərbaycan ərazisində doğulmuş uşağı Azərbaycan Respublikasının vətəndaşıdır. Eyni hal valideynləri naməlum uşaqlara da şamil edilir. Qanunla hər iki valideyni naməlum olanuşaq Azərbaycan Respublikasının vətəndaşıdır. Azərbaycan Respublikasının vətəndaşlığına qəbul üçün aşağıdakı qaydalar mövcuddur. Tələb olunur ki, Azərbaycan vətəndaşlığına qəbul olunmaq istəyən vətəndaşlığı olmayan və əcnəbi şəxslər son beş il ərzində Azərbaycan Respublikasının ərazisində yaşasın, eyni zamanda, Azərbaycan dövlət dilini bilmələri haqqında sənəd təqdim etsinlər. Bu şəxslərin Azərbaycan Respublikasının vətəndaşlığına qəbulu zamanı onların mənşəyindən, irqi və milli mənsubiyyətindən, cinsindən, təhsilindən, dilə münasibətindən, siyasi və başqa əqidələrindən asılı olmayaraq, vətəndaşlıq haqqında qanuna uyğun olaraq həyata keçirilir. Azərbaycan vətəndaşlığına qəbul olunmaq istəyən şəxs aşağıdakı hallarda rədd cavabı ala bilər. Azərbaycan Respublikası Konstitusiyasında təsbit olunmuş dövlət quruluşunu zorakılıqla dəyişdirməyə cəhd etdikdə, Azərbaycanın bütövlüyünü pozmağa çağırışlar etdikdə, dövlət təhlükəsizliyinə, ictimai asayişin qorunmasına, əhalinin sağlamlığına və mənəviyyatına ziyan vurduqda, irqi, dini, milli müstəsnalığı təbliğ etdikdə, terrorçuluq fəaliyyəti ilə əlaqədar olduqda. Azərbaycan Respublikasının vətəndaşlığına qəbul Konstitusiyanın 109-cu maddəsinin 20-ci bəndinə müvafiq olaraq, Azərbaycan Respublikası Prezidentinin səlahiyyətinə daxildir. Bu o deməkdir ki, vətəndaşlıq məsələləri Prezident tərəfindən həll edilir. Azərbaycan vətəndaşlığına qəbul olunmaq istəyən şəxs vəsatət qaldırdıqdan sonra Azərbaycan Respublikasının qanunvericiliyinə uyğun olaraq dövlət rüsumu ödəyirlər. Azərbaycan Respublikasının vətəndaşlığına bərpa olunarkən yenə də, vətəndaşlıq haqqında Azərbaycan Respublikası qanununun 14-cü maddəsinin 2-ci bəndində sadalanan məhdudiyyətlər nəzərə alınmaqla, məsələyə baxılır. Bir çox səbəblər üzündən əvvəllər Azərbaycan vətəndaşlığında olmuş və ya Azərbaycan vətəndaşlığına xitam verilmiş şəxslər, istənilən vaxt öz vətəndaşlıqlarını bərpa etmək üçün müraciət edə bilərlər.
Vətəndaşlığa xitam verilməsi
Azərbaycan Respublikası vətəndaşlığına xitam verilməsi əsasları aşağıdakı dörd halda nəzərdə tutulmuşdur:
1.	Azərbaycan vətəndaşlığından çıxmaq nəticəsində;
2.	Azərbaycan vətəndaşlığını itirmək nəticəsində;
3.	Azərbaycan Respublikasının beynəlxalq müqavilələrdə nəzərdə tutulmuş əsaslar olduqda;
Azərbaycan vətəndaşlığından çıxma dedikdə, respublika vətəndaşı tərəfindən vətəndaşlıqdan çıxma barədə vəsatət qaldırma başa düşülür. Respublika vətəndaşlığından çıxmaq barədə vəsatət qaldıran şəxsin dövlət qarşısında icra edilməmiş öhdəlikləri və ya hüquqi və fiziki şəxslərin mənafeyi ilə bağlı olan əmlak öhdəlikləri varsa, vətəndaşlıqdan çıxmaq barədə vəsatət rədd edilə bilər. Müttəhim kimi cinayət məsuliyyətinə cəlb edilən şəxs, yaxud onun barəsində qanuni qüvvəyə minmiş və icra edilməli olan məhkəmə hökmü olan şəxs vətəndaşlıqdan çıxmaq vəsatət qaldırarsa, buna yol verilmir. Vətəndaşlıqdan çıxma Azərbaycan Respublikasının dövlət təhlükəsişliyi mənafelərinə ziddirsə, həmin hallar aradan qalxana qədər vətəndaşlıqdan çıxmağa yol verilmir. Azərbaycan vətəndaşlığından çıxmaq istəyən hər kəs müvafiq qaydada və məbləğdə dövlət rüsumu ödəməlidir. Əgər şəxs Azərbaycan vətəndaşlığını əldə edərkən məlumatlərı saxtalaşdırmışsa və ya saxta sənəd təqdim etmişsə, həmin şəxs Azərbaycan vətəndaşlığını itirir.
Mənbə
http://migration.gov.az/ http://www.azerbaijan.az/ Azərbaycan Respublikasının Konstitusiyası
Fəşəm
Fəşəm (Farsca: فشم‎, Fasham ) — İranın Tehran ostanında şəhər.
Ümumi məlumat
Tehran ostanının Şimiranat şəhristanının Rudbar-i Qəsran bəxşində olan və bu bəxşin idarə mərkəzi olan şəhərin 2006-cı il rəsmi əhalisi 6.895 nəfər və 2.019 evdir.
Chanteius nabiyakus
—  aləminin  tipinin  sinfinin  dəstəsinin  fəsiləsinin  cinsinə aid heyvan növü.
Harri Hudini
Harri Hudini (, əsl adı və soyadı Erik Vays ; ) — Çətin qaçış və azad olma tryukları ilə şöhrət qazanmış məşhur amerikalı illüzionist və hipnozçu.
Bioqrafiya
Baxmayaraq ki, Hudini özünün ABŞ-nin Viskonsin ştatında anadan olduğunu bildirsə də, sənədlərdə gələcək fokusçunun Budapeştdə ravvin ailəsində anadan olduğu göstərilmişdir. Erikin ailəsi onun 4 yaşı olanda, 1878-ci il 3 iyul tarixində ABŞ-yə emiqrasiya etmişdi. İlk əvvəl ailə Viskonsin ştatının Eplton şəhərində məskunlaşmışdı. Çünki ailənin başçısı — Meyer Samuel Vays burada Zion Reform Jewish Congregation adlı reformist sinaqoqunda ravvin vəzifəsini əldə etmişdi. 1887-ci ildə Hudini atası ilə birlikdə Nyu-Yorka gəlir.
Harri 10 yaşından başlayaraq əyləncə müəssisələrində kart fokusları göstərməyə başlamışdır. 1892-ci ildə fransız fokusçusu Rober-Hudenin şərəfinə özünə Hudini təxəllüsünü götürür. Sonradan soyadın yanına Harri adı da əlavə olundu. Baxmayaraq ki, hələ uşaqlıqda dostları onu Eri (Ehrie) və ya Harri (Harry) çağırsalar da, o bu adı Harri Kelların şərəfinə götürmüşdür. Erkən karyerasında Hudini əl qandalları və su rezervuarlarından özünü xilas etmə tryuklarına üstünlük verirdi. Reklam məqsədilə o, effektiv tryuklar göstərirdi. Belə ki, o bir dəfə göydələnin pərvazına torbada asılsa da, uğurla ordan xilas ola bilmişdi. Digər tryukda isə hamının gözü qarşısında kərpic divarın içərisindən keçmişdir. 1903-cü ildə əli qandallı şəkildə 30 kq-lıq yüklə Temza çayına tullansa da, bir neçə dəqiqədən sonra əli qandallardan açılmış şəkildə suyun üzünə çıxmışdır.
1900-cü ildə Avropa turu zamanı o, Londonu "Canlı filin yox olması" tryuku ilə heyran etmişdi. Bu tryuk 1918-ci ildə növbəti dəfə Nyu-York ippodromunda nümayiş edildi. 1908-ci ildə Rusiyaya qastrolu zamanı o, Butırka həbsxanası və Petropavlovsk qalasındakı ölümə məhkum olunmuş məhbusların kamerasından xilas olunmasını nümayiş etdirmişdir. "Qədim maqlardan indiki illüzionistlərə qədər" kitabının müəllifləri bu hadisəni belə qeyd etmişdilər: "Məhbus paltarında bağlı həbsxana kamerasına salınsa da, bir neçə dəqiqədən sonra oradan çıxaraq qonşu kameraların qapısını açmış, hətta məhbusların yerlərini dəyişmişdi. Daha sonra soyunub-geyinmə otağına daxil olmuş və on beş dəqiqədən sonra kütlə qarşısına öz kostyumunda çıxmışdı."
Hudinin ölümü sirlərlə əhatələnmişdir. Monrealda qastrol zamanı o, öz qrim otağında dincələrkən, onun yanına aralarında boks üzrə kollec çempionu olan 3 tələbə gəlir. O, Hudinidən onun heç nə hiss etmədən bir neçə güclü zərbəyə necə dözə bilməsini soruşur. Hudini fikirli halda başı ilə bunun düzgün olduğunu təsdiqləyir. Tələbə gözlənilmədən ona 2 və ya 3 zərbə endirir. Hudini onu güclə saxlayaraq deyir: "Gözləyin, mənə hazırlaşmaq lazımdı". Press halını alandan sonra bildirir: "Bax, indi vura bilərsiz." Tələbə bu dəfə zərbə endirəndə Hudininin qarnındakı güclü pressin olduğunu hiss eləyir. Tələbələr gedəndən sonra, Hudini gözlənilmədən vurulan birinci zərbələrdən ağrıyan hissəsini ovxalayır.
200px|thumb|left|Hudininin baş rolda çəkildiyi filmi anons edən reklam plakatı (1919) Hudini həmişəki kimi buna diqqət yetirmir və bir neçə gündən sonra məlum olur ki, bu zərbələr onun appendiksinin partlamasına səbəb olub və nəticədə peritonit yaranmışdır. 1926-cı ildə heç bir antibiotik yox idi, Hudini ancaq möcüzə sayəsində sağ qala bilərdi. Hamı onun ölümə növbəti dəfə qalib gələcəyinə inanırdı. Amma 9 gün sonra, 1926-cı il 31 oktyabr tarixində Hellovin günü Harri Hudini Detroytda dünyasını dəyişir.
Hudininin həyatının müxtəlif epizodları dəfələrlə ekranlaşdırılmışdır. 1999-cu ildə onun həyatının motivləri əsasında müzikl, 2007-ci ildə isə ABŞ-də "Ölümcül nömrə" adlı film nümayiş olunmuşdur. Bu filmdə Hudini rolunu Qay Pirs, onun sevgilisini isə Ketrin Zeta-Cons canlandırmışdır.
Maraqlı faktlar
1923-cü il 17 iyul tarixində "St.Cecile" mason lojasına 568 nömrəsi ilə qəbul olunmuşdur. Həmin ilin 21 avqust tarixində usta mason dərəcəsini almışdır.
İnekspressibl
İnekspressibl — Cənub okeanı, Ross dənizinin Terra-Nova körfəzində yerləşən qayalıqdan ibarət olan ada. Ada romb formasına malikdir. Şimaldan cənuba uzanmış formadadır. Onun uzunluğu 13 km, eni isə 4 km təşkil dir. Sahəsi təqribi olaraq 26 km²-dir. Nisbətən hündür hisssin adanın şimalında yerləşir hündürlüyü 270 metrdir. Ada 1912-ci ildə Robert Skottun rəhbərlik etdiyi ekspedisiya zamanı kəşf edilmişdir. Ekspedisiya bir necə qrupa bölünərək Antarktida ərazisinə hərəkət edərkən, Viktor Kempbell yeni adanı kəşf edir. İlk əvvəllər adanı "Cənub öndağlığı" adlandırır. Viktor Kempbell öz qrupu ilə birlikdə buz mağarasında qalırlar. Buzların qalınlığı səbəbindən Terra Nova gəmisi adaya yan ala bilmir. Yaranan çətinliklər ilə əlaqədar adanın adı dəyişdirilir. Ekspedisiya qrupunun 1912-ci ilin mart ayından sentyabrına qədər qaldıqkarı mağara tarixi obyekt kimi qorunur. Burada hətta taxta lövhə belə yerləşdirilmişdir. Mağarada ekspedisiya üzvlərinin qidalandığı suitilərin sümüklərini belə görmək olar.
Əsgər Fərəci
Əsgər Fədayəli oğlu Fərəci — 1937-ci ildə Kəbudər Ahəng şəhərində anadan olmuş azərbaycanlı şair.
2004-ci ildə Kəbudər Ahəng şəhərində vəfat edib.
Yaradıcılığı
فصل بهار سير گلستانه گلميشم/Fəsli bahar seyri gülüstanə gəlmişəm
عشق و صفايه باغيله بستانه گلميشم/Eşq o səfayə bağilə bostanə gəlmişəm
باش قوزايور چمنده اگر سرخ لاله لر/Baş qozayır çəməndə əgər sorx lalələr
گلبرگ سبز شاخه ي ريحانه گلميشم /Gülbərqi səbzi şaxeye reyhanə gəlmişəm گللر يواش يواش آچولور گلستانيده/Güllər yavaş yavaş açılır gülüstanidə
ديدارناز غنچه ي خندانه گلميشم/Didare naze qunçayi xəndanə gəlmişəm ابر بهار سايه سالار ساعقه ورا/Əbri bahar sayə salar saiqə vurar
نم نم شروع بارش بارانه گلميشم/Nəm nəmi şorui bareşi baranə gəlmişəm
هر يان آخار خراميله سو جويباريدن/Hər yan axar xormilə su cuybaridən
اما سراغ چشمه ي حيوانه گلميشم/Amma soraği çeşməye heyvanə gəlmişəm
زيبا طبيعتي كه خدا لطف ايديب بيزه/Ziba təbiəti ki Xuda lütf edib bizə
شكر و ثنايه در گه سبحانه گلميشم/Şükür və sənayə dərgəhe sübhanə gəlmişəm
خادم آديله عشق واريمدور طبيعته/Xadim adıyla eşq varımdır təbiətə
فصل بهار سير گلستانه گلميشم/Fəsli bahar seyre gülüstanə gəlmişəm
Ləvasan
Ləvasan (Farsca: لواسان, Lavāsān ) — İranın Tehran ostanında şəhər.
Ümumi məlumat
Tehran ostanının Şimiranat şəhristanının Ləvasan bəxşində olan və bu bəxşin idarə mərkəzi olan şəhərin 2006-cı il rəsmi əhalisi 15.448 nəfər və 4.645 evdir.
Dalğa Arena
Dalğa Arena stadionu — Bakının Mərdəkan qəsəbəsində yerləşir. 6 iyun 2011—ci ildə FIFA prezidenti Yozef Blatter, UEFA prezidenti Mişel Platini və AFFA prezidenti Rövnəq Abdulayevin iştirakı ilə açılış mərasımı olmuşdur. Stadionnun tutumu 6,700 tamaşaçıdır. Rəvan, Kəpəz, Sumqayıt, Bakı, Qəbələ, Neftçi, İnter (Keşlə) , Zirə, Azal kimi yerli klublar həm Premyerliqa həmdə Avroliqa oyunlarnı, bundan əlavə Azərbaycan milli futbol komandaları qonaq komandaları burada qəbul edib. Dalğa Arena stadionunda bu günə kimi 400-dən çox oyun keçirilmişdir. Dalğa Arena stadionununda daxil olduğu AFFA Futbol Mərkəzinin digər məşq meydançaları ilə birlikdə 4200-dən çox oyun keçirilmişdir.
Dalğa Arena stadionu FİFA U-17 Qadınlararası Dünya Çempionatı 2012 Azərbaycanın bir tanıtım stadionlarındandır ,
Quruş
Quruş — Dağıstanın Doqquzpara rayonunda kənd. Yaşayış məskəni kimi Quruş kəndi onun tərkibində tək formalaşmışdır.
Coğrafi mövqeyi
Quruş kəndi Şalbuzdağ dağının cənub-şərq yamacında, Usuxçay vadisində, Usuxçay kəndindən 17 km cənub-qərbdə yerləşir.
Əhalisi
2002-ci ildə kənd əhalisinin sayı 804 nəfər, 2012-ci ildə isə 816 nəfər olmuşdur. Son illər kənd əhalisinin sayında eniş müşahidə olunur və bu ilə olan məlumata görə Quruş kəndində 787 nəfər yaşayır. Quruş kəndinin əhalisi tarixən iki nəsl şaxəsinə bölünür - tuxumlar (türkcə) və ya uymaxlar (ləzgicə): ''Xaytakar, Qilevar, Tetesar, Falakar, Kızırar, Kirtar, Misriyar, Zanqavar, Avurar, Kuldurar, Xebeşar, Çuvallar. Kənd bir neçə məhəlləyə bölünür: Paqvay kiler, Vene kiler, Kirtar və Kamavaybur.''
Tarixi
1886-cı ildə Quruş kəndində 718 həyət və 4761 nəfər var idi. Əhalinin 2536 nəfəri kişi, 2225 nəfəri isə qadın idi. 71451 baş qoyun, 1767 at və 2189 baş iri buynuzu heyavan mövcud idi. Kənd ərazisində 12 dəyirman fəaliyyət göstərirdi. Əhalinin içində 41 toxucu, 2 rəngsaz, bir ayaqqabçı, 4 dülgər, 8 musiqiçi var idi. Quruşlular tarixən qoyunçuluqla, maldarlıqla, əkinçiliklə məşğul olmuş. Quruşlular həm özləri üçün, həm də satmaq üçün xalça, palaz, pendir, yağ və s. hazırlayırdılar. 1907-ci ildə Quruşda 90 min qoyun və keçi var idi. 1920-ci ildə Quruşda savadsızlığı aradan qaldırmaq üçün xüsusi məntəqə açılmış. Sonralar onun bazasında ikisinifli məktəb yaradıldı. 1924-cü ildə isə beşsinifli məktəb fəaliyyətə başlamış. 1930-cu ildə artıq Qruşda yeddisinifli məktəb mövcud idi. 1931-ci ildə Qruşda ilk kolxoz yaradıldı. Böyük Vətən müharibəsi illərində kəntdən müharibəyə 570 nəfər getmiş və onlardan 325 nəfər müharibədə həlak olmuş.
1952-ci ildə kənd əhalisinin böyük qismi Xasavyurt rayonunun Quruş kəndinə (Yeni Quruş) köçmüş. Azərbaycan Respublikasının Elenovka, Ahəd, Aqyazı, Səfərbinə kəndlərinin əhalisinin böyük qismi Quruşdan köçüb gələnlərdi.
Faktlar
Quruş Şimali Qafqazda, Rusiyada və Avropada (əyər Avropa və Asiya arasında olan sərhəd Qafqaz dağlarından keçərsə) ən hündür yaşayış məskəni hesab olunur. . Hündürlüyü dəniz səviyyəsindən 2560 metrdir. Bundan başqa Quruş ölkənin ən cənubda yerləşən yaşayış məntəqəsi hesab olunur.
Anthemis candidissima
— fəsiləsinin  cinsinə aid biki növü.
Arfvedsonit
Arfvedsonit — mineral, qələvi amfibol - Na2,5Ca0,5(Fe2+, Mg, Fe3+, Al)5 [(OH, F)2 | Si7,5Al0,5O22]
Haqqında
Arfvedsonit - ekermanit izomorf seriyasının üzvü. Arfvedsonit tərkibində şərti olaraq 70-100 mol.% dəmirli komponent olur. Rəngi yaşılımtıl-qara. Dərinlik qə­ləvi süxurlarda və onların peq­matitlə­rin­də rast gəlinir. Növ müxtəlifliyi: manqan-arfvedsonit, maqnezium-arfvedsonit.
İlk qitələrarası avtoralli
Avtomobil icad edildiyi andan etibarən yarış həvəskarlarının diqqətini cəlb edib. Xırda miqyaslı yarışlar hələ 19-cu əsrin sonlarından başlayıb. 1907-ci ildə isə artıq birinci qitələrarası ralliyə start verildi.
Fransanın "Le Matin" qəzetinin təşkil etdiyi ralli 10 iyun 1907-ci ildə Pekindən start götürür. İştirakçılar 16000 kilometr yol qət edərək Parisə yetişməli idilər.
Yarışmanın qalibi Prins Ssipion Borqes "İtala" markalı avtomobildə səfəri 44 günə tamamlayır və 10 avqustda Parisə çatır.
Eyni markalı avtomobillə gələn Viktor Kolmie təyinat yerinə rəqibindən bir neçə saat fərqlə yetişərək üçüncü olur.
İndi də qalib avtomobilləri nəzərdə keçirək.
İtala şirkəti 1903-cü ildə Torino şəhərində qurulub. Elə ilk illərdə çoxsaylı yarışların qalibi olan avtomobillər, müəssisənin rəhbəri Matteo Seyranoya başucalığı gətirir. 1907-ci ildə 120 at gücü mühərriklə təchiz olunmuş bu model avtomobil İtaliyada sürət yarışmasının qalibi olur. Eyni model avtomobil Pekin Paris rallisini digər rəqiblərindən 20 gün tez başa vurur.
Birinci Dünya Müharibəsi zamanı müəssisə italyan ordusu üçün yük avtomobilləri istehsal edir. 1916-cı ildə isə aviasiya mühərrikləri istehsalını mənimsəyir. Lakin sifarişlər yerinə yetirilmədən müharibə sona çatır və zavod istehsal etdiyi 3000 mühərriki sata bilmədiyi üçün iflas edir. 1929-cu ildə müəssisəni hərbi vasitələr istehsal etmək yolu ilə böhrandan çıxarmaq cəhdi fiaskoya uğrayır. 1934-cü ildə isə müəssisənin fəaliyyətinə birdəfəlik xitam verilir.
De Dion Bouton isə 19-cu əsrin sonlarında təşəkkül tapmış bir fransız şirkətidir. Şirkət ilkin olaraq buxar maşınları, 1894-cü ildən buxarla işləyən yedəkçi vasitələr, 1885-ci ildə isə benzin mühərrikli üçtəkərli vasitələrin istehsalına başlayır. 1899-da daxili yanma mühərrikli avtomobil istehsalının başlanması müəssisənin tarixində dönüş nöqtəsi olur. Müəssisə tezliklə Latil, Peugeot, Renault kimi müəssisələri mühərriklə təchiz edir.
1900-cü ildə De Dion Bouton dünyanın ən böyük avtomobil istehsalçısına çevrilir. Motor istehsalı 3200, avtomobil istehsalı isə 400-ə çatır. 1909-cu ildə De Dion Bouton V8 mühərriklərin seriya ilə istehsalına başlamış ilk şirkət kimi tarixə düşdü.
Bu gün də Paris Pekin marşrutu ilə yarışlar təşkil edilməkdədir. İlk illərdən fərqli olaraq, indi yarışa gedən avtomobillər mükəmməl rabitə ilə təchiz olunur, texniki xidmət avtomobilləri yarış iştirakçılarını müşayiət edir. Marşrut isə çox cüzi dəyişikliyə uğrayıb. Ralli iştirakçıları Qobu səhrasını, tayqanı, sonu gəlməyən stepləri, Karpat dağları və digər maraqlı əraziləri keçməli olurlar.
Nofəl Tahirzadə
Nofəl Şərif oğlu Tahirzadə — Sovet dövründə Azərbaycanda milli hərəkatçı, memar, rəssam və dissident.
Həyatı
Nofəl Şərif oğlu Tahirzadə 5 sentyabr 1955-də Qəbələ rayonunun Xırxatala kəndində anadan olub. Beşinci babası Məhəmmədtahir ağa Nəzirməhəmməd oğlundan (XIX yüzilin başlanğıcı) üzübəri bütün babaları xalqı savadlandırmaqla, yurddaşlarını Allah yoluna çağırmaqla məşğul olub – mollalıq və müəllimlik edib.
Hüseyn Fatimi
Həyatı
Hüseyn Fatimi 10 fevral 1917-ci ildə İranın Nayin şəhərində doğulmuşdu.İbtidai təhsilini ailədə almışdı.Sonra İsfahan şəhərində mədrəsədə oxumuşdu. Bir müddət jurnalistika ilə məşğul olmuşdu.
Nofəl Tahirzadə
Həyatı
Nofəl Şərif müəllimin 4 övladından ikincisiydi. Ona 7 yaşınacan hamı «Afər» deyib, ancaq birinci sinifdə jurnal yazılanda üzə çıxıb ki, gerçək adı Nofəlmiş. Babası Yusif doğum şəhadətnaməsini alanda «Afər» yerinə «Nofəl» yazdırıbmış.
Hüseyn Fatimi
Həyatı
Hüseyn Fatimi 1951 - 1953-cü illərdə İranın Xarici İşlər vəziri olmuşdu.
Hüseyn Fatimi 10 noyabr 1954-cü ildə vəfat edib.
Nofəl Tahirzadə
Həyatı
1972-ci ildə Xırxatala kənd orta məktəbini əla qiymətlərlə bitirən Nofəl ozamankı Əcəmi adına Azərbaycan İnşaat Mühəndisləri İnstitutunun memarlıq fakültəsinə qəbul olunub. 1977-ci ildə diplomunu alan kimi təyinatla Rusiyaya – Mordoviyanın mərkəzi Saransk şəhərinə göndərilib və "Mordovskqrajdanpro­yekt" (“Mordoviyamülkilayihə”) layihə institutunda işləməyə başlayıb. Məzuniyyət götürüb evə gəlməyinə bir neçə gün qalmış – 6 avqust 1978-də Saranskda bir göldə çimərkən müəmmalı şəkildə boğularaq həlak olub. (Bu işi sovet DTK-sının törətdiyinə ciddi gümanlar var). Cənazəsi avqustun 11-də ata yurduna gətirilərək dədə-baba məzarlığında torpağa tapşırılıb.
Yaşıyla heç uyuşmayan heyrətamiz geniş dünyagörüşlü Nofəl Tahirzadə memar, rəssam, heykəltaraş, yazıçı, şair, tarixçi, dilçi, hərbçi kimi çox zəngin irs qoyub. Bu sahələrin bəzilərində o, həvəskar olsa da xüsusən memarlıq və rəssamlıqda yetərincə peşəkardı. Saransk şəhərində onun layihəsi üzrə bir neçə memarlıq işi istifadəyə verilib.
O, hələ orta məktəbdə oxuyarkən məzhəkəli səhnəciklər yazıb. Ən dəyərli bədii əsəri isə Babəkin həyat və çarpışmalarından danışan “Babək” tarixi povestidir (1975-1976). Şeirlərində Bəxtiyar Vahabzadənin güclü təsiri duyulur.
Nofəl qonşularımız gürcülər və ermənilər kimi bizim də əlifbamızın olmasını istəyirdi, buna görə də Azərbaycan milli əlifbasını yaratmışdı və demək olar ki, əksər qeydlərini bu əlifbada aparırdı. O, eksperimental dil üzərində də çalışırdı.
N.Tahirzadə 1975-ci ilin sentyabrında gələcək MÜSTƏQİL AZƏRBAYCAN DÖVLƏTİNİN gerbinin və bayrağının eskizlərini hazırlayıb!
Müstəqil Azərbaycanın Milli Ordusunun təşkili üzərində ciddi düşünən Nofəl hələ 1975-də (20 yaşında!) AZƏRBAYCAN ORDUSU QƏRARGAHININ SXEMİni yaradıb! Azərbaycan milli əsgər və zabitinin geyim forması və poqonu üzərində də o, çox düşünüb, xeyli eskizlər işləyib.
Hərbi ədəbiyyatın ana dilimizə çevrilməsinə, türkcəmizdə hərbi terminologiyanın yaradılmasına da böyük önəm verən N.Tahirzadə rusca çoxlu hərbi terminlərin dilimizdə qarşılığını tapıb, yaxud yaradıb.
Azərbaycanın müstəqil olacağına şübhə etməyən Nofəl 15-16 il öncədən buna hazırlıq görür, bu ideal uğrunda hay-küysüz, qışqırıqsız, heç kəsin diqqətini cəlb etmədən, ancaq bir an da dincəlmədən və həyatını təhlükəyə ataraq inadla çarpışırdı.
Seylor Uran
— Naoko Takeuçi tərəfindən yaradılmış "Seylor Mun" manqasından personaj. Əsl adı olan Seylor Uran yapon tələbədir. Seylor Uran Günəş sistemini şər qüvvələrdən qorumaq üçün yaradılmış Seylor döyüşçüləri komandasının üzvüdür.
Profil
Haruka inadcıl, qoruyucu, amma əzmkar, bacarıqlı, heyranedici və çılğındır. Haruka ilk dəfə hekayənin 3-cü hissəsində peyda olmuşdur. Bundan əvvəl isə Seylor Neptunla birlikdə "Seylor Mun S"-in "qısa reklam filmi" hesab olunan 89-cu seriyasında silueti görünmüşdür. Seylor döyüşçüləri arasında ən hündür ikinci üzvdür (175 sm), birincisi isə Seylor Plutondur. (179 sm)
16 yaşında olmasına baxmayaraq Haruka avtoidman sürücüsüdür. Yaşına görə Seylor Uran komandanın ən böyük 2-ci üzvüdür.
Bundan başqa Seylor Uranı görənlər onun cinsinin nə olduğunu bilməkdə çətinlik çəkirlər. Seriyada ilk dəfə görünəndə Seylor döyüşçüsü əvəzinə, "Taksedo Mask" kimi peyda olmuşdu, lakin bu halı ilə bir daha təsvir olunmamışdır.
Miçirudan başqa Seylor Uranın ən yaxın dostu Setsuna Meyodur, bunun səbəbi üçünün birlikdə işləməsidir. Ölüm Həvarilərinin dağılmasından sonra Seylor Saturn körpə kimi yenidən doğulmuş və üçü də onun ailəsi olmağı və qayğısına qalmağı öhdələrinə götürmüşdülər. Hekayənin sonlarında dördünün birlikdə xoşbəxt yaşadıqları göstərilmişdir. Harukanın əsl ailəsi haqqında heç bir məlumat verilmir, halbuki naməlum səbəbdən o və Miçiru nəzərəçarpacaq dərəcədə varlıdırlar. Manqada bir dəfə Haruka onun və Miçirunun "varlı himayədarlar"ının olduğunu demişdir.
Personajın animedəki və manqadakı versiyaları demək olar ki, eynidir. Sadəcə olaraq animedə onun soyuq xasiyyəti daha çox vurğulanır. Miçiru kimi Haruka da bəzən seriyada antiqəhrəman kimi ortaya çıxır. Hər ikisi hekayənin dördüncü hissəsində görsənməmişdilər.
Seylor Mun musiqili filmlərində Haruka ilə Miçiru arasındakı münasibətlər demək olar ki, dəyişməmiş qalmışdı: həmişə birlikdə gəzdikləri və münasibətlərində təmkinli olduqları göstərilmişdir.
Hobbiləri
Harukanın ən böyük arzusu peşəkar avtoidman sürücüsü olmaqdır. Avtomobil sürmək onun sevimli hobbisidir və manqada avtomobil sürməkdə usta olduğu hesab edilmişdir. Bundan başqa yüngül atletika ilə məşğul olur, məktəbin yüngül atletika klubunun üzvüdür. Bir səhnədə Miçirunun skripkada, Harukanın isə pianoda çaldığı görünmüşdür. Ən sevdiyi fənn fizikadır, müasir yapon dili fənnini heç sevmir. Haruka daim öz fikrini gizli saxlayır. Ən sevdiyi yemək salat, ən sevmədiyi yemək nattodur. Ən sevimli rəngi qızılıdır. Miçiruya görə Harukanın məşhur adamlarla bağlı naməlum narahatçılığı var. Haruka bunu rədd edir.
Haruka, Miçiru və Setsuna "Seylor Mun SuperS" filmində yer almışdırlar.
Aspektlər və formalar
Seylor Uran müxtəlif təcəssümlərə, xüsusi bacarıqlara, çevrilmələrə və uzunömürlülüyə malikdir. Uzunömürlülüyü sayəsində Seylor Uran Gümüş Minillik dövründən XXX əsrə qədər yaşaya bilmişdir.
Seylor Uran
Haruka Tennonun Seylor döyüşçülərində şəxsiyyəti Seylor Urandır. Döyüşçü geyimi tünd qara və qızılı rənglərindən ibarətdir, digər döyüşçülərdən fərqli olaraq əlcəkləri dirsəklərinə qədər deyil. Seylor Urana müxtəlif ləqəblər verilmişdir: Səma döyüşçüsü, Uçuş döyüşçüsü. Gücləri Roma mifologiyasında səma ilə təcəssüm olunan tanrı Uran ilə əlaqələndirilir. Seylor Uran ən aqressiv Seylor döyüşçülərindən biridir. Yanında 3 talismandan biri olan Kosmik qılıncı gəzdirir. Digər iki talisman Seylor Neptun və Seylor Plutondadır. Gizli şəxsiyyəti ilə adi vətəndaş forması fərqlənmir, lakin adi formasında güclərindən istifadə edə bilmir. Seylor Neptun onun dəyişməz partnyorudur, nadir hallarda bir-birilərindən ayrılırlar.
Dadaş Bünyadzadə küçəsi (Bakı)
Haqqında
Dadaş Bünyadzadə küçəsi Yeni Yasamalın əsas küçələrindən olan Məhəmməd Xiyabani küçəsindən başlayır. Abbas Mirzə Şərifzadə küçəsinə paraleldir. Küçədən 194 saylı marşurut avtobusu hərəkət edir.
Seylor Uran
Seylor Uran
Seylor Uran böyüdükcə gücləri və bacarıqları da dəyişmiş, buna uyğun olaraq da geyimi dəyişikliklərə uğramışdır. İlk belə hal manqanın 39-cu aktında Uran kristalına toxunduqdan sonra baş vermiş və geyimi Super Seylor Mununkinə bənzəmişdir. Lakin özünə yeni ad verməmişdir. Animenin 167-ci seriyasında isə yeni geyimə sahib olmuş və özünü Super Seylor Uran adlandırmışdır. Manqanın 42-ci aktında Əbədi Seylor Munun geyiminə bənzər geyimə sahib olmuşdur.
Şahzadə Uran
Gümüş Minillikdə Haruka Tenno öz planetinin şahzadəsidir. Onun əsas vəzifəsi Günəş sistemini şər qüvvələrdən qorumaqdır. Şahzadə Uran kimi Miranda qalasında yaşayır və göy paltar geyinir. Bu halı ilə manqanın 41-ci aktında görünmüşdür. Lakin Şahzadə Uran kimi Şahzadə Neptun ilə olan əlaqələri haqqında məlumat verilmir.
Naratyılqa (Bakalı)
Naratyılqa — Başqırdıstan Respublikasının Bakalı rayonunda yerləşən kənd. Kənd Mustafa kənd şurasının tərkibindədir.
Seylor Uran
Xüsusi güclər və əşyalar
Seylor Uranın fiziki gücü və psixi hisləri (əsasən yuxu şəklində və ya küləyə "qulaq asmaqla" şər əlamətləri hiss edə bilir) olsa da, adi insan formasında ikən güclərindən istifadə edə bilmir. Bunun üçün digər Seylor döyüşçüləri kimi çevrilməlidir. Çevrilmək üçün əsasən xüsusi əşyalarından birini göyə qaldırıb "Uranın planet gücü, toplan!" deməlidir. Uran kristalını əldə etdikdən sonra bu ifadə "Uranın Kristal Gücü" ifadəsi ilə əvəz olunmuşdur.
Naratyılqa (Bakalı)
Coğrafi yerləşməsi
Məsafələr:
Seylor Uran
Xüsusi güclər və əşyalar
Seylor Uranın gücləri Roma mifologiyasında səma tanrısı Uranla əlaqələndirilir. İlk hücumu Dünya Sarsıntısı adlanır, səmanın enerjisini toplayır və düşmənin üzərinə göndərir. Seriyada 3 əsas hücumdan istifadə edir. Hücumların adları ingiliscə olsa da, yapon oxuculara bu adların kandzi mənaları da verilmişdir. Məsələn, Dünya Sarsıntısı sözünün kandzi mənası, və  şəklindədir. Bu Seylor Uranın həm də seriya boyunca əsas hücumudur.
Naratyılqa (Bakalı)
Milli tərkibi
2002-ci ildə keçirilən Ümumrusiya əhalinin siyahıya alınmasına əsasən kənddə tatarlar (100%) üstünlük təşkil edir.
Seylor Uran
Xüsusi güclər və əşyalar
Seylor Uran özü ilə 3 talismandan biri olan Kosmik qılıncı daşıyır. Digər iki talisman Seylor Neptun və Seylor Plutondadır. Manqada bu qılıncı əldə etdikdə bunun bir talisman olduğunu anlamışdır. Qılıncının köməyi ilə ikinci hücumu olan Kosmik Qılınc Püskürücüsü hücumdan istifadə edə bilir.
Senzura
Gənc tamaşaçıların lezbiyan bir personajı izləmələri haqqında yaranacaq mübahisələrin qarşısını almaq üçün müəyyən ölkələrdə Huraku ilə Miçiru arasındakı münasibətlərə senzura tədbiq olunmuşdur. ABŞ dublajına görə Miçiru və Haruka qohumdurlar. Hətta orijinal yapon versiyasına sadiq qalmaq istəsələr də, aralarındakı münasibətləri özündə əks etdirən səhnələrdə aparılan dəyişikliklər saxlanılmışdır. Senzuraya və problematik dublaja görə tamaşaçılar bir ara elə nəticələyə gəlmişdilər ki, aralarında insest münasibətlər var. Haruka və Miçiru arasındakı münasibətlərin dublaj edilməsi həmişə çətinlik yaratmışdır, hətta bu "Seylor Mun S" ilə əvvəlki animelərin dublajında ziddiyətə səbəb olmuşdu. Yaponiyada da Haruka personajı haqqında mübahisələr yaranmışdı. 2016-cı ildə seriyanı ingilis dilinə yenidən dublaj etmək istəyən Viz Media & Studiopolis orijinal versiyaya sadiq qalmaqla və bəzi silinmiş səhnələri bərpa etməklə senzuranı qaldırmağa hazırlaşır.
Digər ölkədə də bu personajlar arasındakı münasibətlərdə dəyişikliklər edilmişdir. Məsələn, fransızca dublaja görə Frederika (Haruka) gizli şəxsiyyəti olan Seylor Uranı gizlətmək üçün bilə-bilə özünü kişi kimi göstərir, Milen (Miçiru) isə eyni səbəbdən özünü onun "sevgili"si kimi təqdim edir. Rusca dublajda da eyni dəyişiklik edilmişdir.
Evtrofikasiya
thumb|right|250px|Su hövzəsinin evtrofikasiyası Evtrofikasiya ( — yaxşı qidalanma) — çayların, dənizlərin və su hövzələrinin biogenlərlə zənginləşməsi. Evtrofikasiya həm su hövzələrinin təbii qocalması, həm də cirkab sularının hövzəyə daimi axması nəticəsində yaranır. Prosesə təsir edən əsas kimyəvi elementlər — fosfor və azotdur.
Yaranma səbəbləri
Evtrofikasiya əsasən cirkab sularının nəticəsində su hovzəsinə daxil olmuş biogen elementlərin (azot, kalium, fosfor) köməyi ilə mavi-yaşıl yosunların artımı deməkdir. Mavi-yaşıl yosunların curuməsi üçün oksigen lazım olduğundan bu yosunlar suyu oksigensizləşdirir. Oksigen də canlı həyatın var olması üçün başlıca amil oldugundan evtrofikasiya su hovzələrinə bioloji cəhətdən böyük ziyan vurur.
Süni evtrofikasiya yosunların artmasına, oksigenin azalmasına, suda yaşayan canlıların məhvinə gətirib çıxarır. Bunlar günəş şüasının su dərinliyinə az düşməsinə və fotosintezin az olmasına gətirib çıxarır.
Mübarizə tədbirləri
Əsas antropogen səbəbləri suyun təmizlənməməsi (əsasən heyvandarlıq komplekslərindən gələn çirkab suyun) və əkin sahələrindən gübrələrin yuyularaq su mənbələrinə düşməsidir. Bir sıra ölklərdə suyun evtrofikasiyasının qarşısını almaq üçün təmizlik məhsullarında ortofosfat natrinin azaldılması üçün ciddi qərarlar qəbul edilib.
Abbas Bariz
Abbas Mirzə Cəfər oğlu Bariz (1921–2011)—Azərbaycan şairi.
Həyatı
Abbas Bariz 1921-ci ildə Əhər şəhərində dünyaya gəldi. O hələ uşaq yaşlarında ikən ailəsi Yəxfüruzan kəndinə köçdü. Atası Mirzə Cəfər Şeyxülislam, öz dövrünün tanınmış din xadimlərindən biri idi. Gözəl əxlaqı və mədəni rəftarıyla Qaradağ camaatının məhəbbətini qazanmışdı. Elmə və biliğə böyük rəğbətlə yanaşsa da, uşaqlarının dövlət məktəblərində təhsil almasına icazə verməmişdir. Abbas Bariz, atasının yanında, mədrəsədə təhsil alan uşaqların ən qabaqcıllarından biri olub. Dini təhsillə yanaşı klassik və müasir fars və ərəb ədəbiyyatının görkəmli nümayəndələrinin əsərləriylə tanış olub, onları oxuyub. Daha sonra müəllimlik edən Bariz ilk şeirlərində məhəbbəti mövzu götürüb.
Bariz, ilk şeirlərini məhəbbət üstündə qursa da, həyatın digər üzləriylə tanış olduqdan sonra ictimai xarakterli şeirlər yazıb. Onun vətəninə və elinə olan sevgisi şeirlərində də öz əksini tapır. Xüsusilə XX əsr Cənubi Azərbaycan şairi Şəhriyarın "Heydər Babaya salam" mənzuməsi, Barizin öz yurdu olan Qaradağ vilayətinə duyduğu sevginin necə deyəllər salnaməsi olub. O, "Heydər babaya salam" poemasına nəzirə kimi "El dayağına salam" mənzuməsini yazıb.
Yaradıcılığı
Abbas Barizin türk və fars dillərində olduqca dəyərli şeir əsərləri var. "Qolhaye rənqarənq", "El dağına salam" və "Yaslı savalan" əsərləri o cümlədəndir.
Mərhum şairin "Ay Aşıqlar yasa gəlin", "Çoban qardaş", "Sarı daş", "Şeypur poeması", "Bayatılar", "Sarı və Susən dastanı" və s. kimi əsərləri də işıq üzü görməyən əsrləri sırasındadır.
Vorren Hardinq
ABŞ Uorren Hardinq prezidentliyi dövründə
1920-ci ilin noyabr ayında keçirilmiş prezident seçkilərində respublikaçıların nümayandəsi Hardinq prezident seçildi. O, Oqayo ştatından idi. Uorren Hardinq hökuməti ilk növbədə iqtisadiyyatın dövlət tənzimlənməsinə ayrılan büdcə xərclərinin azaldılması təklifi ilə konqresdə çıxış etdi. O, "normal zaman" və "normal qaydalar" şüarını irəli sürərək fərdiyyətçilik prinsipini əsas götürdü. Hökumət şəxsi biznesin inkişafına xüsusi fikir verdi. Əməklə kapital arasında əməkdaşlıq yaradılması məqsədi ilə həmkarlar ittifaqları assosiasiyaları yaradıldı. 1921-ci ildə 1920-ci illə müqayisədə federal hökumətin xərcləri iki dəfə aşağı düşərək 3,3 milyard dollar təşkil etdi.
Əl-Vali
Əl-Vali (ər. الوالي) — Allahın adlarından biri.
Vorren Hardinq
ABŞ Uorren Hardinq prezidentliyi dövründə
1920-ci ilin yayında ölkədə iqtisadi böhran başlandı, istehsal aşağı endi. Xarici ticarət iki dəfə azaldı, işsizlik artdı, əmək haqqı 25–50% ixtisar edildi, lakin böhran 1921-ci ilin sonu, 1922-ci ilin əvvəllərində iqtisadi yüksəlişlə əvəz olundu. ABŞ-də iqtisadi böhranın tez qurtarmasının səbəbləri daxli bazarın geniş tutumlu olması, yeni sənaye sahələrinə iri həcmli kapital qoyuluşu, ABŞ mallarının xarici ölkələrə ixracından və onun verdiyi borclardan gələn gəlirlər ilə əlaqədar idi. 1922-ci ildən iqtisadiyyatda inkişaf və ya "çiçəklənmə" ("prosperite") dövrü başlandı. Hardinqin hakimiyyəti illərində rüşvətxorluq halları artdığına görə üç nazir istefaya getməli oldu.
Bu dövrdə ABŞ-nin xarici siyasətində təcridçiliyin üstünlük təşkil etməsinə baxmayaraq xarici iqtisadi əlaqələr genişləndirildi. ABŞ 1921-ci ilin avqustunda Almaniya ilə müqavilə bağladı. Latın Amerikasında öz nüfuzunu gücləndirdi. Uzaq Şərqdə İngiltərə-ABŞ, Yaponiya-ABŞ arasındakı problemlər Vaşinqton konfransında qismən həll edildi.
Uorren Hardinq 1923-cü ilin iyun ayında ştatlar üzrə səfərə çıxır. Bu səfər çərçivəsində o, ABŞ prezidentləri arasında ilk dəfə Alyaskada olur. İyul ayının sonlarında Alyaskadan qayıdarkən mədəsi ilə bağlı problemlər yaşadığı üçün Vaşinqton ştatında özünün son çıxışını edir və Ohayo ştatına planlaşdırılan səfərini təxirə salaraq Kaliforniyada dincəlmək qərarına gəlir. San-Fransiskoda onun vəziyyəti daha da ağırlaşır və 2 avqust 1923-cü il tarixində saat 19:35-də ürək tutmasından vəfat edir. Həyat yoldaşı Florens onun meyitinin yarılmasına icazə vermədiyi üçün hazırda Hardinqin ölümü ilə bağlı bir sıra fərziyyələr mövcuddur. Onlardan bəzilərinə görə xanım Hardinq ərini özü öldürüb və ya öldürən şəxsi gizlətməyə çalışıb. Başqa bir versiyaya görə isə onu zəhərləyiblər.
Vitse-prezident Kalvin Kulic Uorren Hardinqin yerinə ABŞ-nin növbəti prezidenti olur.
Hardinq öldüyü vaxt onun atası hələ sağ idi və o ABŞ prezidentləri arasında Con Kennedi ilə yanaşı atasından əvvəl ölən 2 prezidentdən biridir.
Chanteius tengi
—  aləminin  tipinin  sinfinin  dəstəsinin  fəsiləsinin  cinsinə aid heyvan növü.
Diorit
Diorit — bir və ya bir neçə rəngli mineraldan, adətən, horblenddən və plaqioklaznda (andezin, bəzən oliqoklaz-andezin), ibarət olan intruziv süxurdur; tərkibində, habelə biotit və ya piroksen də ola bilər. Rəngli mineralların miqdarı 40%-ə yaxındır; kvarsın miqdarı 10%-dən çox olduqda kvarslı diorit adlanır.
Əl-Vahid
Həqiqətən, sizin Allahınız birdir!
Sizin tanrınız bir olan Allahdır, Ondan başqa tanrı yoxdur. O, rəhmlidir, mərhəmətlidir.
"Allah üçün (üç ilahinin) üçüncüsüdür!" – deyənlər, əlbəttə, kafir olmuşlar. Halbuki bir olan Allahdan başqa heç bir tanrı yoxdur. Əgər onlar dediklərinə son qoymasalar, onlardan kafir olanlara, şübhəsiz ki, şiddətli bir əzab üz verəcəkdir (toxunacaqdır).
Onlar Allahı qoyub alimlərini və rahiblərini, Məryəm oğlu Məsihi özlərinə tanrılar (rəbblər) qəbul etdilər. Halbuki onlar ancaq bir olan Allaha ibadət etmək əmr olunmuşdu. Ondan başqa heç bir tanrı yoxdur. Allah pak və müqəddəsdir. Ona şərik qoşulan bütlərlə heç bir əlaqəsi yoxdur! (Allah müşriklərin Ona şərik qoşduqları bütlərdən uzaqdır!)
De: "Mən də sizin kimi ancaq bir insanam. Mənə vəhy olunur ki, sizin tanrınız yalnız bir olan Allahdır. Kim Rəbbi ilə qarşılaşacağına (qiyamət günü dirilib haqq-hesab üçün Allahın hüzurunda duracağına) ümid bəsləyirsə (yaxud qiyamətdən qorxursa), yaxşı iş görsün və Rəbbinə etdiyi ibadətə heç kəsi şərik qoşmasın!"
"Cəməl" müharibəsində bir kişi Əli (ə)-a yaxınlaşıb dedi: "Ya Əmirəl-möminin, sən deyirsən Allah birdir?" Camaat hər tərəfdən onun üzərinə qışqırıb dedilər: "Görmürsən ki, Əmirəl-mömininin başı nə qədər qarışıqdır?" Əmirəl-mö᾿minin Əli (ə) buyurdu: "Onunla işiniz olmasın; çünki bu ərəbin istədiyi şey elə bizim bu camaatdan istədiyimizdir." Sonra ərəbə dedi: "Allah birdir" dedikdə dörd növ “bir olmaq” təsəvvür oluna bilər ki, onun iki mə᾿nası düzgün deyil, iki mə᾿nası isə düzgündür: Düzgün olmayan mə᾿nalardan biri budur ki, bir kəs “Allah birdir" deyərək ədəd nəzərdə tutsun. Bu düzgün deyildir. Çünki "ikincisi olmayan" heç vaxt ədədin içinə daxil olmayır. Görmürsənmi ki, "Allah üçün üçüncüsüdür" deyənlər (məsihilərin üçlük əqidəsinə işarədir) kafir olmuşlar? Digəri də budur ki, bir kəs misal üçün, "filankəs camaatdan biridir” desin. Yəni bu cinsdən olan bir növdür (yaxud bu növdən olan bir vahiddir). Bu məna da Allahın barəsində düzgün deyildir. Çünki bu təşbihdir, Allah isə təşbihdən çox-çox uzaqdır. Amma Allah barəsində düzgün olan mənalara gəldikdə isə, biri budur ki, bir şəxs "Allah birdir" desin, məqsədi də əşyalar arasında Onun oxşarı olmadığını çatdırmaq olsun. Allah belədir. Digəri isə belədir: "Allah birdir" (Əhəd – yəni Onda nə xaricdə, nə əql və nə də fəhm qüvvəsində heç növ çoxluğa və bölgüyə yer yoxdur). Allah məhz belədir.
Gojira
Gojira — 1996-cı ildə yaranmış death metal qrupudur.
Qrup 2001-ci ilə qədər Godzilla adı ilə tanınıb. Qrupun tərkibi: vokalist və gitarist Co Dyuplante, onun qardaşı barabanda Mario Dyuplante, gitarist Kristian Andreu və bas gitarist Jan Mİşel Labadi'dən ibarətdir. İlk yarandığından bəri qrupun heyətində heç bir dəyişiklik olmamışdır. Və bu heyət ilə qrup, 5 studiya albomu, iki konsert albomu, bir sinql və iki DVD albom yayımlamışdır. Qrup öz mahnı sözlərində ətraf mühitin problemlərini işıqlandırmaqla məşhurdur.
Qrup 1997-ci ildə "Possessed" adlı ilk demo albomunu çıxardır. 1999-cu ilin sentyabr ayında Cannibal Corpse, Edge of Sanity, Impaled Nazarene və Immortal qrupları ilə çıxdıqları turdan sonra qrup adını dəyişməyi qərara aldı. Qrup adını Godzilla'nın romaji dilindəki tələffüzü kimi Gojira olaraq dəyişdirdi. 2001-ci ildə çıxan debut albomları "Terra Incognita", artıq yeni ad altında çıxmışdı.
Qrup 2003-cü ildə ikinci studiya albomları olan The Link-i çıxartdı. Albomun yenilənmiş versiyası 2007-ci ildə yeni buklet ilə yenidən işıq üzü gördü. İlk iki albomun uğurundan sonra, qrupu Bordo şəhərindəki canlı performansı DVD şəklində Gabriel Editions'ın produserliyi ilə yayımlandı. 2004-cü il 19 may tarixində qrupun ilk konsert albomu olan "The Link Alive" Fransada satışa çıxarıldı. 2005-ci ildə Gojira, ölkə hüdudlarından kənarda "From Mars to Sirius" albomunun satışını təmin etmək üçün Listenable Records səsyazma şirkəti ilə müqavilə imzalayır.
2006-cı ilin axırlarında Gojira, Children of Bodom'ın ABŞ turunda çıxış etdi. Turun açılış qurupları isə Amon Amarth və Sanctity idi. Daha sonra Gojira, 2007-ci ildə dəstək üçün Trivium'un Avropa turunda çıxış etdi. Turda həmçinin Sanctity və Annihilator da çıxış edirdi. Qrup 2007-ci ildə Lamb of God-ın ABŞ turunda Trivium və Machine Head ilə birlikdə çıxış etdi. 2007-ci ilin sonlarında qrup, Radio Rebellion Tour'da Behemoth, Job for a Cowboy və Beneath the Massacre ilə birlikdə çıxış etdi. 2007-ci ilin oktyabr ayında Listenable Records şirkəti qrupun 1997-ci ildə demo olaraq çıxartdığı "Possessed" albomunu sayılı şəkildə yenilənmiş versiya ilə yenidən çıxartdı.
2008-ci ilin 13 oktyabr tarixində "The Way of All Flesh" albomu Listenable Records'un vasitəsilə Avropada yayımlandı. 14 oktyabr tarixində isə albom, Prosthetic Records'ın vasitəsi ilə Şimali Amerikada yayımlandı. Albomdakı "Adoration for None" mahnısını Co Dyuplante, Lamb of God qrupundan Rendi Blayti ilə birlikdə səsləndirmişdir. Albom yeddi aya hazır oldu. 2009-cu il 17 mart tarixində qrupun ilk dəfə Şimali Amerika turuna çıxacağı açıqlandı. Turun açılış qurupları The Chariot və Car Bomb idi. Tur 1 may tarixində Sprinqfilddə başladı və 28 may tarixində Texasın Dallas şəhərində qurtardı.
2011-ci ilin martında qrup yeni albom üzərində işlədiklərini açıqlayır.
2012-ci il 26 iyun tarixində Roadrunner Records səsyazma şirkətinin vasitəsi ilə qrup "L'Enfant Sauvage" adlı beşinci studiya albomunu çıxardır və albomu tanıtmaq üçün Şimali Amerika turuna çıxır.
Bağır Kazımi
Seyid Bağır Kazimi — İran xarici işlər vəziri.
Həyatı
Bağır xan Məhəmməd Kazımi Mötəsimüddövlənin oğludur. Anası şahzadə Əfsər xanım Salurdur. 1891-ci ildə anadan olmuşdu. İranın İraqda, Əfqanıstanda və Osmanlı dövlətlərində səfiri olmuşdu. Bağır xan Mühasibüddövlə İranın Daxili İşlər, Səhiyyə, Yollar və Xarici İşlər nazirliklərinə başçılıq etmişdi. Məhəmmədəli Müsəddiq dönəmində baş nazirin müavini olmuşdu.
Bağır xan Mühasibüddövlə 1977-ci ildə vəfat edib.
Ailəsi
Bağır xan Mühasibüddövlə şahzadə Eynülmülk xanım Salurla ailə qurmuşdu.
Bofort adası
Bofort adası — Ross dənizində yerləşən ada. Ross arxipelaqının şimal nöqtəsini təşkil edir. Ross adasında yerləşən Byord burnundan 21 km şimalda qərarlaşır. İlk dəfə 1841-ci ildə Ceyms Ross tərəfindən xəritəyə salınmışdır. Ada Bofort şkalasını hazırlayan Frensis Bofortun şərəfinə adlandırılmışdır.
Coğrafiyası
Ada vulkanik məşhəllidir və bazaltdan ibarətdir. Yarımdairəvi formaya malik olaraq 18,4 km² sahəyə malikdir. Ən hündür nöqtəsi dənizçi Ceyms Pantonun şərəfinə adlandırılmış pikdir. Zirvənin hündürlüyü 771 metr təşkil edir. Yayda buzların əriməsi ilə su axarları meydana gəlir.
Ekologiya
Ada Antarktikada xüsusi qorunan ərazidir. Ərazisində dəniz quşları yuva qurur. Burada Adeli pinqvinilərinin böyük koloniyası mövcuddur. Cənub qütb fırtınaquşu ərazisində böyük koloniyalar əmələ gətirir
Anar Bağırov
Həyatı
Anar Bağırov 1976-cı ildə Gəncə şəhərində anadan olmuşdur. 1997-ci ildə Bakı Dövlət Universitetinin hüquqşünaslıq ixtisası üzrə bakalavriatura, 1999-cu ildə isə Mülki hüquq istiqaməti üzrə magistratura pilləsini fərqlənmə diplomu ilə bitirmişdir. 2006-cı ildə AMEA-nın Fəlsəfə və Siyasi-Hüquqi Tədqiqatlar İnstitutunda aspirantura pilləsini bitirərək hüquq elmləri üzrə fəlsəfə doktoru elmi dərəcəsini almışdır. 2014-cü ildən AMEA-nın İnsan Hüquqları İnstitutunun doktorantıdır.
Rus, ingilis və türk dillərini bilir.
Təhsili
1997-ci ildə Bakı Dövlət Universitetinin hüquqşünaslıq ixtisası üzrə bakalavriatura, 1999-cu ildə isə Mülki hüquq istiqaməti üzrə magistratura pilləsini fərqlənmə diplomu ilə bitirmişdir.
2006-cı ildə AMEA-nın Fəlsəfə və Siyasi-Hüquqi Tədqiqatlar İnstitutunda aspirantura pilləsini bitirərək hüquq elmləri üzrə fəlsəfə doktoru elmi dərəcəsini almışdır.
2014-cü ildən AMEA-nın AMEA Hüquq və İnsan Haqları İnstitutunun doktorantıdır.
Peşə fəaliyyəti
2005-ci ildə Vəkillər Kollegiyasının üzvlüyünə qəbul olunmuş və hal-hazıradək vəkillik fəaliyyəti ilə məşğul olmaqdadır.
2012-ci ildən etibarən Azərbaycan Respublikası Vəkillər Kollegiyasının Rəyasət Heyətinin üzvüdür.
2017-ci ildən etibarən Azərbaycan Respublikası Vəkillər Kollegiyasının sədridir.
2019-cu ildən Azərbaycan Respublikası Məhkəmə-Hüquq Şurasının üzvüdür.
2020-ci ildən Bakı Dövlət Universiteti Hüquq fakültəsinin müəllimidir.
2021-ci ildən Milli Aviasiya Akademiyasında fəaliyyət göstərən ED 2.45 nömrəli Dissertasiya Şurasının üzvüdür.
Bir sıra yerli və xarici arbitraj məhkəmələrdə arbitr vəzifəsini icra edir.
İctimai fəaliyyət
2010-cu ildən Hakimlərin Seçki Komitəsinin üzvü, 2016-cı ildən Ədliyyə Akademiyasının "Vəkillərin peşəyə buraxılış və ixtisasartırma" fakültəsinin dekan əvəzi, Akademiyanın isə Elmi Şurasının üzvüdür.
O, "Azərbaycan Hüquq İslahatları Mərkəzi" İB-nin sədri, Azərbaycan Hüquqşünasları Konfederasiyasının həmtəsisçisi və idarə heyətinin üzvü, Britaniya-Azərbaycan Hüquq Assosiasiyasının (BALA) İdarə Heyətinin üzvü, "Azərbaycan vəkili" jurnalının baş redaktoru, həmçinin "Cənubi Qafqaz hüquq jurnalı" və Rusiyanın "Avrasiya vəkilliyi" jurnalının redaksiya heyətinin üzvüdür.
2012-ci ildə peşəkar və akademik sahədən olan hüquqşünaslar və vəkillərdən ibarət tərkibdə yaradılmış "Ödənnişsiz hüquqi yardım haqqında" qanun layihəsinin hazırlanması üzrə İşçi qrupun rəhbəridir.
2012-ci ilin may ayında Avropa İttifaqı ilə birgə Avropa Şurasının İnsan Hüquqları və Qanunun Aliliyi Departamenti tərəfindən hazırlanmış "Vəkil peşəsinə dair" hesabatın həmmüəllifidir.
Avropa Şurasının ölkəmizdə həyata keçirdiyi "Azərbaycanın korrupsiyaya qarşı mübarizə strategiyasına dəstək" layihəsi çərçivəsində hazırlanmış "Təqsirin etirafı əqdi və onun Azərbaycanda tətbiqi məsələləri ilə bağlı" konsepsiya sənədinin müəllifidir.
2018-ci ilin martından Türkdilli və Qohum Ölkələrin Vəkillik Qurumlarının Birliyinin (TÜRK-AV) idarə heyətinin üzvüdür.
2020-ci ildən Azərbaycan Respublikasının Korrupsiyaya qarşı mübarizə üzrə Komissiyasının üzvüdür.
Tanınmış və regional səviyyədə aparıcı hüquqşünasların reytinqini müəyyənləşdirən "Chambers and Partners" reytinq şirkətinin "Chambers Asia Pacific 2014" nəşrində "Azərbaycanda biznes hüququ" kateqoriyası üzrə aparıcı hüquqşünas olaraq tövsiyə olunmuşdur. Bundan başqa, o, "Who`s Who Legal" reytinq şirkətinin "Who`s Who of Construction Lawyers 2013" nəşri, habelə IFLR1000, Legal500 reytinq şirkətləri tərəfindən hər il nəşr olunan reytinq cədvəllərində "yüksək səviyyədə tövsiyə olunan hüquqşünas" olaraq qiymətləndirilmişdir.
Bır sıra yerli beynəlxalq konfranslarda Azərbaycan vəkilliyini təmsil etmişdir.
Yerli və xarici hüquq jurnallarında 50-dən çox məqalənin müəllifidir.
Nailiyyətləri
Azərbaycan Respublikasının Prezidentinin 19 may 2015-ci il tarixli Sərəncamı ilə "Tərəqqi" medalı ilə təltif olunmuşdur.
Azərbaycan Respublikası Məhkəmə-Hüquq Şurasının 28 dekabr 2019-cu il tarixli qərarına əsasən, Məhkəmə-Hüquq Şurasının "Fəxri döş nişanı" ilə təltif edilmişdir.
Vəkillər Kollegiyasının Rəyasət Heyəti tərəfindən "Fəxri fərman" ilə təltif olunmuş, həmçinin "Fəxri hüquq doktoru" adına layiq görülmüşdür.
Rusiya Vəkillər Gildiyasının "Fəxri fərmanı" ilə təltif olunmuşdur.
Azərbaycan Respublikası Baş prokurorunun 26 sentyabr 2018-ci il tarixli əmri ilə "Azərbaycan Prokurorluğunun 100 illiyi (1918–2018)" yubiley medalı ilə təltif edilmişdir.
Azərbaycan Respublikası Ədliyyə nazirinin 20 noyabr 2018-ci il tarixli əmri ilə "Azərbaycan Ədliyyəsinin 100 illiyi (1918-2018)" yubiley medalı ilə təltif edilmişdir.
Azərbaycan Respublikası Dövlət Təhlükəsizliyi Xidmətinin rəisinin 07 mart 2019-cu il tarixli əmri ilə "Azərbaycan Respublikası dövlət təhlükəsizliyi və xarici kəşfiyyat orqanlarının 100 illiyi (1919–2019)" yubiley medalı ilə təltif edilmişdir.
Azərbaycan Respublikası Dövlət Sərhəd Xidməti rəisinin 14 avqust 2019-cu il tarixli əmri ilə "Azərbaycan Sərhəd Mühafizəsinin 100 illiyi (1919-2019)" yubiley medalı ilə təltif edilmişdir.
Ukrayna Vəkillərinin Milli Assosiasiyasının 17 sentyabr 2019-cu il tarixli qərarına əsasən, Ukrayna Vəkillərinin Milli Assosiasiyasının "Fəxri döş nişanı" ilə təltif edilmişdir.